יחידת אגוז

יחידת אגוז (נקראת גם: יחידה 621) היא יחידת קומנדו של זרוע היבשה בצה"ל, יחידה מובחרת והתנדבותית הפועלת תחת חטיבת עוז (עוצבה 89) המאגדת את יחידות הקומנדו של חיל הרגלים. היחידה מתמחה בלחימה בשטח סבוך, בשדאות, הסוואה וכן בלוחמה זעירה (לוחמת גרילה) - לחימת טווח קצר שבה איכותו ומקצועיותו של הלוחם מהוות את המרכיב העיקרי להצלחתה. היחידה פועלת בכל זמן, בכל זירה ובכל גזרה תוך התמקדות בגזרת הצפון. ליחידה גם פלגת אמל"ח ייחודית - פלגת הפיתוח של היחידה, האחראית למצוא פתרונות יצירתיים וחידושים טכנולוגים לבעיות שצצות בשטח, ומתן הגנה נגד דרכי פגיעה חדשות שמסוגל האויב. לאחר שחרורם מהשירות הסדיר, משרתים לוחמי היחידה במילואים בחטיבת יפתח. אתר ההנצחה של היחידה, על גלגוליה השונים, נמצא בנבי חזורי שבצפון רמת הגולן. בגלגולה הראשון הוקמה ב-1956 בשם סיירת אגוז כסיירת פיקודית של פיקוד הצפון, ופעלה עד סיום מלחמת יום כיפור ב-1974. יחידת "אגוז" הוקמה בינואר 1995 על בסיס צוות מסלול מיחידת עורב צנחנים, כחלק מחטיבת גולני ונקראה בשמה של סיירת אגוז, שפעלה בפיקוד הצפון עד 1974. היחידה הוקמה על בסיס סיסמה “ארדוף אויביי ואשיגם ולא אשוב עד כלותם”. יוזמי הקמת היחידה היו הרמטכ"ל אמנון ליפקין־שחק ואלוף פיקוד הצפון עמירם לוין שרצו להביא למהפך במלחמה בחזבאללה, באמצעות תורת לחימה ושיטות לחימה חדשות. היחידה סופחה לחטיבת גולני בשל טענת מפקד החטיבה משה קפלינסקי, כי ליחידה החדשה נדרשת תמיכה, חניכה וליווי כמו גם סיוע אג"מי ולוגיסטי מצד גוף מנוסה, הבקי בלחימה בלבנון ולמוד ניסיון מבצעי. אגוז הוקמה כיחידה ללחימת גרילה נגד ארגון חזבאללה ברצועת הביטחון שבדרום לבנון. למפקדה הראשון מונה ארז צוקרמן, יוצא שייטת 13‏, אשר הוביל את לוחמי היחידה ברוב פעולותיה הראשונות. בתקופה זו נרשמו לזכות היחידה הישגים רבים, במסגרת היתקלויות בחוליות חזבאללה בתוך ומחוץ לרצועת הביטחון. כבר במבצע הראשון שביצעה היחידה, שישה חודשים בלבד לאחר הקמתה, הצליח כוח מהיחידה לחסל שני מחבלים, ליד מוצב חולה. על תקופת שירותו ביחידת אגוז עוטר צוקרמן בצל"ש אלוף פיקוד הצפון, עמירם לוין. ב־1997 קיבל את הפיקוד על יחידת אגוז סא"ל משה (צ'יקו) תמיר, איש חטיבת גולני. תקופתו באגוז התאפיינה בלחימה נחושה נגד חזבאללה. בין המבצעים הבולטים בתקופת פיקודו על היחידה היה מבצע נוף פראי, בספטמבר 1997, בו הרגו לוחמי היחידה בקרב את האדי, בנו של מזכ"ל חזבאללה, חסן נסראללה. גופתו, ביחד עם גופות לוחמי חזבאללה אחרות, הוחזרה ללבנון בתמורה לחלקי גופתו של לוחם שייטת 13 איתמר אליה, שנהרג באסון השייטת. מבצע בולט אחר היה מבצע מהלך מבריק בו הוביל תמיר כוח לוחמים מהיחידה במבצע בלבנון כנגד חולית אבטחה של חזבאללה בכפר ע'נדוריה. במבצע נהרגו כשמונה מחבלים. מבצע בולט נוסף באותה עת היה מבצע "תיק פלילי" כנגד עמדות חזבאללה בהר דב. על תקופת שירותו ביחידת אגוז עוטר תמיר בצל"ש אלוף פיקוד הצפון. לאחר הנסיגה מלבנון בשנת 2000 המשיכה היחידה את פעילותה בגבול הצפון, והתמחתה גם בלוחמה בגזרת הר חרמון, אך בד בבד החל שילובה בפעילויות של סיכול טרור בשטחי יהודה והשומרון ורצועת עזה. תחת פיקודו של תמיר ידעי לחמה היחידה במבצע חומת מגן, ובכלל זה בכיבוש המוקטעה ברמאללה. ב־20 ביולי 2006 במהלך מלחמת לבנון השנייה נהרגו חמישה מלוחמי יחידת אגוז ועוד 6 נפצעו, בקרב בגבול הצפון ליד היישוב אביבים. הכוחות עסקו בטיהור בונקרים של חזבאללה בכפר מארון א־ראס שבדרום לבנון. בקרב מארון א־ראס נהרגו, על פי דיווחי צה"ל, כ־20 מחבלים מארגון החזבאללה. לאחר המלחמה ביצעה היחידה שורה של מבצעים התקפיים בתוך רצועת עזה, ביחד עם חטיבות גולני וגבעתי. באחד המבצעים, בינואר 2008, הרגו כוחות מהיחידה בסיוע שריון וחיל האוויר 18 מחבלים, בהם בנו של בכיר חמאס מחמוד א־זהאר. בשנת 2014, במהלך מבצע צוק איתן, הרגו לוחמי היחידה כ־50 מחבלים בלחימה בשכונת שג'אעייה. ביום ה־14 למבצע נפצע קשה מפקד היחידה, סא"ל יונתן רום, כתוצאה מפגיעת טיל נ"ט. את מקומו תפס מפקדה הקודם של היחידה, פיני יוסף, שהוביל אותה בלחימה ברצועת עזה. ב־24 בדצמבר 2015 נערך טקס הפרידה מחטיבת גולני, וב־27 בדצמבר עברה היחידה לחטיבת עוז. היחידה השתתפה במבצע שומר החומות בעזה ותקפה עשרות מטרות טרור נ"ט ותמ"ס והרגה מספר מחבלים. ב-12 בינואר 2022 נהרגו רס"ן איתמר אלחרר ורס"ן אופק אהרון, שניהם מפקדי פלגות מהיחידה, בבסיס נבי מוסא מירי דו-צדדי עם חברם ליחידה. בתחקיר הרמטכ"ל לאירוע, הוחלט כי מפקד היחידה, סא"ל אפרים תהילה, יישאר בתפקידו, אך הוחלט על מספר צעדים פיקודיים אחרים. לאחר סיום תפקידו של תהילה התגלה כי בתקופת פיקודו ביצע מספר תקלות נוספות בנושא אימונים והוחלט על אי-קידומו במסגרת הצבא. היחידה השתתפה במבצע שובר גלים וביצעה פעילויות התקפיות בשכם ג'נין ורמאללה. באוגוסט 2022 השתתפה במבצע עלות השחר. ביולי 2023 השתתפה יחידת אגוז במבצע בית וגן במרחב העיר ומחנה הפליטים ג'נין במסגרתה ביצעה פעולות התקפיות וסיכלה תשתיות טרור. במהלך המבצע נהרג לוחם היחידה רב-סמל דוד יהודה יצחק במהלך חילופי אש. ב-7 באוקטובר 2023, במהלך מלחמת חרבות ברזל ושחרור היישובים שהותקפו במתקפת הפתע נהרגו 5 מלוחמי היחידה במהלך חילופי אש במהלך הקרב על מוצב כיסופים: סמ"ר יונתן סביצקי, סמ"ר אביאל מלקמו, סמ"ר אלעד ששון, סמ"ר עמית פלד, ורס"ל ויטלי סקיפקביץ' בנוסף במתקפת הפתע נהרגו ארבעה לוחמי היחידה אשר היו משובצים בתפקידי קצונה בחטיבת גולני ובחטיבת גבעתי. רס"ן שילה הר אבן, סרן שילה ראוכברגר, סרן אורי שני וסרן דור שדה. ב-9 באוקטובר 2023, פעלו לוחמי מילואים בוגרי יחידת אגוז בגזרת גבול לבנון לאחר היתקלות עם מחבלים מארגון חזבאללה וחילופי אש נהרג לוחם המילואים של יחידת אגוז רס"ל גלעד מולכו. במסגרת התמרון הקרקעי בלבנון, לחמה היחידה נגד חזבאללה בקרב אל-עדייסה, שבו נהרגו חמישה מלוחמי היחידה ו-30 מחבלים. ב-13 בנובמבר 2023, במהלך התמרון הקרקעי של כוחות צה"ל ברצועת עזה, ניהלה היחידה קרבות בצפון הרצועה במהלכה נהרג לוחם היחידה סמ"ר איתי שהם ב-29 במרץ 2024, נפל רס"ל אלון קודריאשוב בקרב בדרום הרצועה, באותה תקרית נפצע רס"ל סיון ווייל ונפטר מפצעיו ב-31 במרץ. ב-6 באפריל 2024 נפלו סמל אמיתי אבן שושן, סמל ריף הרוש וסמל עילאי צעיר בקרב בדרום הרצועה בעודם לוחמי מסלול ביחידה, ואיתם נפל סרן עידו ברוך מפקצ מסלול ביחידה.   צל"ש הרמטכ"ל – מאת הרמטכ"ל אמנון ליפקין־שחק הוענק ליחידת אגוז בשנת 1998 "על פעילות היחידה בלחימה בלבנון".   צל"ש הרמטכ"ל – מאת הרמטכ"ל משה יעלון הוענק ליחידת אגוז ב־14 באפריל 2005 "על פעילותה המבצעית בשנת 2004. במבצעים הרבים בהם השתתפה היחידה היא הגיעה להישגים מבצעיים מרשימים, הפיקה לקחים והשכילה להנחילם לכלל היחידות המשתתפות בלחימה".   צל"ש אלוף – מאת אלוף פיקוד הצפון אודי אדם הוענק ליחידת אגוז במרץ 2006 "על פעילותה בשנה החולפת לאורך גבול הלבנון" "על פעילותה המבצעית בשנת 2004. במבצעים הרבים בהם השתתפה היחידה היא הגיעה להישגים מבצעיים מרשימים, הפיקה לקחים והשכילה להנחילם לכלל היחידות המשתתפות בלחימה".   צל"ש אלוף – על פועלה במבצע צוק איתן. מועמדים שהיו במסלול מיונים ליחידות מובחרות (כגון סיירת מטכ"ל, שלדג ושייטת 13), יכולים להיבחר על ידי היחידה ולהתמיין אליה. מעטים מהלוחמים המצטיינים בגיבוש ליחידות הממיינות של חטיבת גולני וחטיבת הצנחנים מגיעים אף הם ליחידה. אורך ההכשרה של לוחם אגוז הוא כשנה וארבעה חודשים שבמהלכם יעברו הלוחמים טירונות ח"יר ואימון מתקדם. בהכשרה ילמדו את הבסיס של לוחמת חי"ר, כמו כן גם יכיר את הציוד שמשרת את יחידת אגוז. הכשרה זו תיערך כשבעה חודשים. אחר כך יעבור החייל "שלב הכנה" של חודשיים, קורס צניחה שאורכו שבועיים, ולבסוף שלב הלחימה המתקדם. בשלב זה יעבור לוחם אגוז את אחת ההכשרות החשובות ביותר של היחידה - קורס הלוחמה הזעירה. קורס הלוחמה הזעירה, או לוחמת גרילה, הקורס אורך כבין שלושה שבועות לחודש ומלמד סוגים שונים של לוחמה. מדובר למעשה בלוחמה מרוכזת בכוחות קטנים. בנוסף לומד החייל גם הכשרות הסוואה ושדאות, בנוסף לקורס לוט"ר ולוחמה בשטח בנוי, המלמדת אותו כיצד לפעול באזור אזרחי צפוף בנוסף להיכרות תוואי שטח סבוך. בסיום ההכשרה יהפכו החיילים ללוחמים ביחידת אגוז ויצטרפו לשורות היחידה ולפעולות הביטחון השוטף שלה.. בשנת 2019 נפתח בית הספר לקומנדו אליו מגיעים להמשך ההכשרה לאחר סיום שלב הטירונות בבא"ח גולני. לאחר שחרורם מהשירות הסדיר, משרתים לוחמי היחידה במילואים בחטיבת יפתח. ״עמותת אגוז – הסיירת הצפונית״ הוקמה לאחר מלחמת יום הכיפור, מורכבת מבוגרי היחידה והמשפחות השכולות. יעדי העמותה הם ליווי היחידה הסדירה ולוחמיה, דאגה למשתחררים מהיחידה, הנצחת חללי היחידה ושימור קשר בין בוגרי היחידה והיחידה. לוחמי אגוז במהלך מבחן סיום ההכשרה לוחמי היחידה במהלך אימון יחידתי תרגיל של היחידה עם מסוקים לוחמי היחידה במהלך אימון חטיבתי לוחם אגוז במהלך מבצע "בית וגן" צלף יחידת אגוז במהלך מבצע "בית וגן" לוחם אגוז מפעיל רחפן לוחמי אגוז בתרגיל לוחם אגוז בתרגיל לוחמי אגוז בח'אן יונס לוחם אגוז בסמטאות ח'אן יונס לוחמי אגוז בלחימה בח'אן יונס לוחמי אגוז באימון בזירה צפונית משה (צ'יקו) תמיר, מלחמה ללא אות, הוצאת מערכות – משרד הביטחון, 2005. חיים הר-זהב, לבנון המלחמה האבודה, תל אביב: הוצאה עצמית, 2019, מסת"ב 9789655990331 סיירת אגוז – האתר של "עמותת הסיירת הצפונית". יואב לימור ואלון בן דוד, המובחרות – מקום רביעי: אגוז, באתר ynet, 27 בינואר 2008 אחיה ראב"ד, גדל בבית דרוזי־ציוני, נפל בעזה, באתר ynet, 9 באפריל 2008 – כתבה על סמ"ר סייף ביסאן, החלל הדרוזי הראשון של יחידת אגוז אמיר בוחבוט‏, ביערות ובמנהרות: אגוז ו־669 תרגלו פינוי פצועים תחת אש, באתר וואלה, 2 ביוני 2012. חנן גרינברג, הצצה לאימון יחידת אגוז: "הסיוט של חיזבאללה", באתר ynet, 21 באוקטובר 2010. אמיר בוחבוט‏, מפקד אגוז: "נהיה הראשונים לצעוד בסבך הלבנוני", באתר וואלה, 19 בינואר 2013. אור הלר, אגוז נערכת לנסראללה: "אין מקום שלא נגיע אליו", באתר nana10‏, 23 בפברואר 2013. אמיר בוחבוט‏, השפלות באגוז: מ"פ הודח, מפקד היחידה ננזף, באתר וואלה, 17 במאי 2013. אור הלר, "נגיע לכל נקודה ממנה ישוגרו טילים", אתר "ישראל דיפנס", ‏ 07 ביוני 2013. אמיר בוחבוט‏, "הסיוט של חיזבאללה": לוחמי אגוז מוכנים לקרב, באתר וואלה, 18 בינואר 2014. שי לוי, ‏גרילה בעומק השטח: כך פועלת יחידת אגוז ב"צוק איתן", באתר ‏מאקו‏, 23 ביולי 2014. רואים ואינם נראים: הצצה לאימון הצלפים של יחידת אגוז, באתר ‏מאקו‏, 30 באוקטובר 2014 אמיר בוחבוט‏, קפיצת עומק, באתר וואלה, 20 ביוני 2019 ישראל, צה"ל. סיירת אגוז, דף שער בספרייה הלאומית Israel’s Special Forces Unit That Doesn’t Play by the Rules, סרטון בערוץ "Agilite", באתר יוטיוב (אורך: 03:20) ספר תהלים, פרק י"ח, פסוק ל"ח אתר צה"ל: לוחמי אגוז מסכמים מסלול יחידת אגוז – הסיירת הצפונית משה (צ'יקו) תמיר, מלחמה ללא אות הוצאת מערכות - משרד הביטחון, 2005, עמודים 141–142. איתן רבין, צה"ל חשף יחידה שכל יעודה ללחום בחזבאללה, הארץ, 05 בדצמבר 1996, כפי שהועלה באתר פרש. חיבוק של מח"ט, nrg מעריב, 19 באוגוסט 2005 משה (צ'יקו) תמיר, מלחמה ללא אות, הוצאת מערכות, 2005, עמוד 145, "כבר בתחילת ההסתננות – כאשר עלו המפקדים לנקודת תצפית על אחד מגושי הסלע העצומים האופייניים לג'בל סוג'וד – נתקל הכוח בפיקודו של ארז, במחבלים. במכת האש הראשונה נפגעו כמה מפקדים. הכוח נתפס במצב לא נוח – המפקדים נמצאו לפנים כשהם מנותקים מיתר הלוחמים. ארז התעשת במהירות, הציב חיפוי קטן ויצא מיד למרדף אחר המחבלים שהחלו לברוח באחת מהמחילות החצובות בסבך. בתום המרדף, שעל פי התיאורים דמה יותר לטיהור תעלת לחימה ביעד מבוצר, חיסל הכוח שני מחבלים" סא"ל ארז צוקרמן, באתר הגבורה, מתוך אתר הגבורה. משה (צ'יקו) תמיר, מלחמה ללא אות, הוצאת מערכות – משרד הביטחון, 2005, עמודים 164–172. רביב שכטר, לבנון של צ'יקו תמיר, באתר ישראל היום, 14 במאי 2010 משה (צ'יקו) תמיר, מלחמה ללא אות, הוצאת מערכות – משרד הביטחון, 2005, עמוד 176, "הייתי המפקד הוותיק ביותר שעדיין הוביל מבצעים וידעתי שלהצטרפותי לכוח היה משקל גדול בהחלטה לאשר את המבצע". משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 179, "היינו בטווח של פחות מעשרה מטרים מהמארב כאשר החלה לפתע תכונה לא שגרתית. אחד האנשים, שנראה לי כמפקד הכוח, החל לעבור בין המחבלים ולהצביע לעברנו. סימנתי לרון והתחלתי בספירה לאחור. בסיום הספירה פתחו הכוחות באש מתוזמנת מכמה כיוונים. בתוך מהומת הירי והצעקות יכולתי להבחין במחזה הנורא של שני המחבלים שהיו שקועים בשינה מנסים להיחלץ משקי השינה ללא הועיל. בתום מכת האש השלכנו רימונים למרכז כרם הזיתים והתכוננו לניתוק מגע מהיר. בשלב זה התעורר הכפר כולו ואש לא מכוונת נורתה לכל עבר. על אף שהכרתי היטב את היערכות חזבאללה בכפרים הופתעתי ממהירות התגובה ומעוצמתה. פקדתי על רון, שלא מיהר להפסיק את הירי לעבר המחבלים, לנתק מגע מייד ולנוע לנקודת הכינוס שנקבעה". משה (צ'יקו) תמיר, מלחמה ללא אות, הוצאת מערכות – משרד הביטחון, 2005, עמודים 185–199. סא"ל משה (צ'יקו) תמיר, באתר הגבורה, מתוך אתר הגבורה, "בתקופת פיקודו על יחידת 'אגוז' יזם הוביל ופיקד על מספר רב של מבצעים שבוצעו באזור הביטחון ומחוצה לו. בפיקוד על היחידה גילה רמה מקצועית, מבצעית נורמטיבית הראויים לציון. סא"ל תמיר משה השתתף אישית במרבית הפעילות במהלכה פגעה היחידה והרגה חיילי אויב וזאת מבלי שהיו הרוגים לכוחותינו. על מעשה זה הוענק לו צל"ש אלוף הפיקוד אלוף עמירם לוין אלוף פיקוד הצפון אייר תשנ"ח מאי 1998". רון לשם, טרומפלדור? תעשו לו טובה, ידיעות אחרונות "7 ימים", ‏ 22 בפברואר 2002, כפי שהועלה באתר "פרש". עמוס הראל, אבי יששכרוף, "המלחמה השביעית", תל אביב: ידיעות ספרים, 2004, עמוד 241, תמיר ידעי: "בשלב הזה, אחרי הפגועים של מרס, החיילים שלי היו מוכנים לכבוש את המוקטעה גם עם M-16 ומחסנית". חנן גרינברג, "דווקא עכשיו, 'אגוז' חייבת להמשיך לפעול", באתר ynet, 21 ביולי 2006 בן כספית, עמית כהן ואמיר בוחבוט, החשש: עסקת שליט בסכנה, באתר nrg‏, 16 בינואר 2008. אילנה קוריאל ויואב זיתון, הותר לפרסום: מפקד יחידת אגוז נפצע קשה בעזה, באתר ynet, 22 ביולי 2014. יוסי יהושוע, קצינים בכירים בקו האש: מפקד חדש לאגוז, באתר ynet, 22 ביולי 2014. אחרי 20 שנה: גולני נפרדת מיחידת אגוז באתר ערוץ 7 [https://www.izkor.gov.il/איתמר%20אלחרר/en_a95a19001def18e3551f417c537ca553 אתר ההנצחה לחללי מערכות ישראל רב-סרן איתמר אלחרר], באתר ההנצחה לחללי מערכות ישראל [https://www.izkor.gov.il/אופק%20אהרון/en_f9b6140b799622f7383fb008aa30723f אתר ההנצחה לחללי מערכות ישראל רב-סרן אופק אהרון], באתר ההנצחה לחללי מערכות ישראל אמיר בוחבוט‏, הקצין שירה במפקדי הפלגות באגוז חבש קסדה: "קנים הופנו לעברי וחשתי סכנה מיידית", באתר וואלה, 14 בינואר 2022 סיכום התחקירים לאירוע הירי הדו-צדדי ביחידת אגוז, באתר צה"ל, 7 בפברואר 2022 לילך שובל, בעקבות סערת יחידת אגוז, קצין בכיר במילואים אומר: "מפקד שטייח - לא יכול להישאר בצבא", באתר ישראל היום, 8 בספטמבר 2022 יואב זיתון, על רקע פרשת מות שני הקצינים: מפקד אגוז הקודם שיקר באירוע אחר - ולא ישרת בצה"ל, באתר ynet, 21 בספטמבר 2023 אמיר בוחבוט‏, רב סמל דוד יהודה יצחק, לוחם סיירת אגוז, נפל במבצע בג'נין: "אובדן כבד", באתר וואלה, 4 ביולי 2023 מעטים מול רבים: לוחמי אגוז משחזרים לראשונה את הקרב ההירואי בכיסופים, באתר כאן – תאגיד השידור הישראלי, 17 בינואר 2024 סמ"ר יונתן סביצקי ז"ל, באתר צה"ל סמ"ר אביאל מלקמו ז"ל, באתר צה"ל רס"ל אלעד מיכאל ששון ז"ל, באתר צה"ל סמ"ר עמית פלד ז"ל, באתר צה"ל רס"ל ויטלי סקיפקביץ' ז"ל, באתר צה"ל יואב זיתון, הותר לפרסום: שני לוחמים נוספים נהרגו אתמול בקרב בגבול לבנון, באתר ynet, 10 באוקטובר 2023 אלון חכמון, ‏"תודה שעמדת מול האויב בלי פחד": איתי שוהם נפל בקרב בצפון הרצועה, באתר מעריב אונליין, 13 בנובמבר 2023 עמוס הראל, הרמטכ"ל העניק ציון לשבח ליחידת אגוז על ביצוע פעולות מוצלחות בלבנון, הארץ, ‏ 29 באפריל 1998, כפי שהועלה באתר פרש. צל"ש יחידתי – גדוד אגוז, באתר הגבורה צל"ש יחידתי – גדוד אגוז, באתר הגבורה צל"ש יחידתי – גדוד אגוז, באתר הגבורה מתן גלין, מפקדים חדשים לגדוד 12 ויחידת אגוז של גולני, באתר צה"ל (דרך ארכיון האינטרנט), 15 ביולי 2012 אמיר בוחבוט‏, הקרב שכמעט גבה את חייו של מפקד יחידת אגוז, באתר וואלה, 25 בספטמבר 2015 יוסי יהושוע, אגוז מלך, באתר "ידיעות אחרונות", 27 בדצמבר 2015 יוסי יהושוע, ימצא את דרכו חזרה לפיקוד? קצין מעוטר שהודח מצה"ל חזר להילחם ב-7 באוקטובר, באתר ynet, 1 בפברואר 2024 כך נראה מסלול ההכשרה של לוחמי אגוז, באתר צה"ל, 15 בדצמבר 2016